Document ID: 32011R0310

KOMISJONI MÄÄRUS (EL) nr 310/2011,
28. märts 2011,
millega muudetakse Euroopa Parlamendi ja nõukogu määruse (EÜ) nr 396/2005 II ja III lisa seoses aldikarbi, bromopropülaadi, klorofenvinfossi, endosulfaani, EPTC, etiooni, fentiooni, fomesafeeni, metabentiasurooni, metidatiooni, simasiini, tetradifooni ja triforiini jääkide piirnormidega teatavates toodetes või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a,
ning arvestades järgmist:
(1)
Aldikarbi, bromopropülaadi, klorofenvinfossi, endosulfaani, EPTC, etiooni, fentiooni, metidatiooni, simasiini ja triforiini jääkide piirnormid on sätestatud määruse (EÜ) nr 396/2005 II lisas ja III lisa B osas. Fomesafeeni, metabenstiasurooni ja tetradifooni jääkide piirnormid on sätestatud määruse (EÜ) nr 396/2005 III lisa A osas.
(2)
Aldikarbi kandmata jätmine nõukogu direktiivi 91/414/EMÜ (2) I lisasse sätestati nõukogu otsuses 2003/199/EÜ (3) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2007. Bromopropülaadi, klorofenvinfossi, EPTC, etiooni, fomesafeeni, tetradifooni ja troforiini kandmata jätmine sätestati komisjoni määruses (EÜ) nr 2076/2002 (4) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2007. Endosulfaani kandmata jätmine direktiivi 91/414/EMÜ I lisasse sätestati komisjoni otsuses 2005/864/EÜ (5) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2007. Fentiooni kandmata jätmine direktiivi 91/414/EMÜ I lisasse sätestati komisjoni otsuses 2004/140/EÜ (6) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2007. Metabenstiasurooni kandmata jätmine direktiivi 91/414/EMÜ I lisasse sätestati komisjoni otsuses 2006/302/EÜ (7) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2009. Metidatiooni kandmata jätmine direktiivi 91/414/EMÜ I lisasse sätestati komisjoni otsuses 2004/129/EÜ (8) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2007. Simasiini kandmata jätmine direktiivi 91/414/EMÜ I lisasse sätestati komisjoni otsuses 2004/247/EÜ (9) ja teatavatele liikmesriikidele anti ajapikendust, mis pidi lõppema hiljemalt 31. detsembriks 2007.
(3)
Kuna kõnealused ajapikendused on lõppenud, on otstarbekas sätestada asjaomaste ainete jääkide piirnormiks vastavad analüüsi piirtundlikkused. Seda ei kohaldata kolmandate riikide kasutusel põhinevate CXLide suhtes, eeldusel et asjaomased CXLid on tarbija ohutuse seisukohalt vastuvõetavad. Ka ei kohaldata seda siis, kui jääkide piirnorme kasutatakse impordil lubatud piirnormidena.
(4)
Komisjon palus Euroopa Toiduohutusametil (edaspidi „toiduohutusamet”) esitada arvamus CXLide kohta, mis põhinevad bromopropülaadi, metidatiooni ja triforiini kasutamisel kolmandates riikides, pöörates tähelepanu eelkõige tarbijatele ja, kui see on asjakohane, loomadele avalduvale ohule. Toiduohutusamet esitas kõnealuste ainete kohta põhjendatud arvamused, mis edastati komisjonile ja liikmesriikidele ning tehti üldsusele kättesaadavaks.
(5)
31. mai 2010. aasta arvamuses (10) bromopropülaadi kohta tegi toiduohutusamet järelduse, et tsitrusviljade, õunviljade ja viinamarjade kehtivaid CXLe ei saa tarbija kokkupuute seisukohalt pidada vastuvõetavaks. Seega tuleks nende kultuuride suhtes kehtivaid jääkide piirnorme vähendada kuni asjaomaste piirtundlikkusteni.
(6)
Oma 31. mai 2010. aasta arvamuses (11) metidatiooni kohta tegi toiduohutusamet järelduse, et kättesaadavad andmed ei kinnita piirnorme, mis kehtivad tsitrusviljade, kirsside, virsikute, ploomide, oliivide, sibulate, tomatite, kurkide, peakapsa, kuivatatud herneste, rapsiseemnete, päevalilleseemnete, maisi, tee, õunviljade ja ananasside puhul. Õunviljade ja ananasside osas pakkus toiduohutusamet uusi piirnorme, mis põhinevad kättesaadavatel andmetel Toiduohutusamet tegi ka järelduse, et kaunadega herneste ja humala puhul on piirnormid aegunud ja neid ei ole rahvusvahelises kaubanduses enam vaja. Seega tuleks kõikide selliste kultuuride kehtivaid jääkide piirnorme vastavalt muuta.
(7)
31. mai 2010. aasta arvamuses (12) triforiini kohta tegi toiduohutusamet järelduse, et kättesaadavad andmed ei kinnita õunviljade, luuviljade, sõstarde, karusmarjade, söödava koorega kõrvitsaliste, odra, kaera, rukki, nisu ja humala puhul kehtivaid piirnorme. Seega tuleks nende kultuuride suhtes kehtivaid jääkide piirnorme vähendada kuni asjaomaste piirtundlikkusteni.
(8)
Komisjon pidas teatavate piirtundlikkuste kohandamise küsimuses nõu Euroopa Liidu pestitsiidide jääkide referentlaboritega. Laborid tegid järelduse, et tehnika areng lubab kehtestada teatud kaupade jaoks bromopropülaadi, EPTC, fentiooni, metabenstiasurooni, simasiini, tetradifooni ja triforiini osas madalamad piirnormid. Ka soovitasid laborid tõsta aldikarbi piirtundlikkust pähklipuu viljade ja sibulköögiviljade puhul, klorofenvinfossi piirtundlikkust pähklipuu viljade, sibulköögiviljade, õliseemnete ja õliviljade puhul, endosulfaani piirtundlikkust sibulköögiviljade puhul, etiooni piirtundlikkust pähklipuu viljade, sibulköögiviljade, tee, kohvi, taimeteede, kakao, humala ja vürtside puhul, fentiooni piirtundlikkust pähklipuu viljade ja sibulköögiviljade puhul, fomesafeeni piirtundlikkust pähklipuu viljade, sibulköögiviljade, õliseemnete, õliviljade, tee, kohvi, taimeteede, kakao, humala ja vürtside puhul ning metidatiooni piirtundlikkust sibulköögiviljade, õliseemnete ja õliviljade puhul.
(9)
Toiduohutusameti põhjendatud arvamust ja asjaomaste laborite tehnilist nõuannet ning asjakohaseid tegureid arvesse võttes on jääkide piirnormide asjakohased muudatused kooskõlas määruse (EÜ) nr 396/2005 artikli 14 lõikega 2.
(10)
Uute piirnormide suhtes on konsulteeritud Maailma Kaubandusorganisatsiooni vahendusel liidu kaubanduspartneritega ja nende märkuseid kõnealuste normide kohta on arvesse võetud.
(11)
Muudetud piirnormide jõustumisele peaks eelnema piisav ajavahemik, mille jooksul kolmandad riigid ja toidukäitlejad saaksid piirnormide muutmisest tulenevate uute nõuete täitmiseks valmistuda.
(12)
Seepärast tuleks määruse (EÜ) nr 396/2005 II ja III lisa vastavalt muuta.
(13)
Et võimaldada toodete tavapärast turustamist, töötlemist ja tarbimist, nähakse käesoleva määrusega ette üleminekukord enne piirnormide muutmist seaduslikult toodetud toodetele, mille puhul näitab toiduohutusameti ägeda ja kroonilise mürgisuse mudeli järgi koostatud ohuhinnang, et tarbijakaitse kõrge tase on tagatud.
(14)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 II ja III lisa muudetakse vastavalt käesoleva määruse lisale.
Artikkel 2
Alljärgnevas loetelus sätestatud toimeainete ja toodete osas jätkatakse määruse (EÜ) nr 396/2005 kohaldamist kujul, nagu kõnealuses määruses oli sätestatud enne selle muutmist käesoleva määrusega, nende toodete puhul, mis on toodetud seaduslikult enne 21. oktoobrit 2011:
a) aldikarb: teraviljad;
b) bromopropülaat: küdooniatarretis, vein, rosinad, tomatimahl, konservtomatid, oad, taimeteed (õitest);
c) klorofenvinfoss: kultuurseened;
d) endosulfaan: konservtomatid, vein, rosinad, pirnimahl, tomatimahl, viinamarjamahl, taimeteed (õitest, lehtedest, juurtest);
e) EPTC: kartulihelbed, praekartulid, mais, päevalilleseemned, kaunviljad;
f) etioon: õun-viirpuu marjad, suhkruannoonamahl, guajaavimahl, läätsed, bambusevõrsed, kuivatatud maitsetaimed (salvei, rosmariin, tüümian, basiilik, loorberilehed and estragonpuju);
g) fentioon: oliiviõli;
h) fomesafeen: oad ja herned (kaunadega või ilma, kaunviljad), sojaoad;
i) metabenstiasuroon: kõik köögiviljad;
j) metidatioon: kõik puu- ja köögiviljad peale tsitrusviljade; kuivatatud herned, mais, sorgo, päevalilleseemned ja rapsiseemned;
k) simasiin: kõik puu- ja köögiviljad, kaunviljad, õliseemned ja õliviljad, teraviljad;
l) tetradifoon: vein, viinamarjad, kaunviljad;
m) triforiin: kõik puu- ja köögiviljad peale õunviljade.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 21. oktoobrist 2011.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. märts 2011

Labels: 7
0
17
6